Pinaceae
<s>Pinaceae (borovke)  su biljna porodica četinjača.</s><s>Fosilni nalazi ove porodice postoje još od krede.</s>

<s>Opis
S izuzetkom ariša i zlatnog paariša (Pseudolarix amabilis), svi drugi članovi porodice su zimzeleno, igličavo drveće ili grmlje.</s>

<s>Dijeli se na rodove: Tsuga, Pseudotsuga, Abies, Picea, Larix, Cedrus, Pinus...</s><s>Kod prva četiri roda postoje samo dugi, a kod ostalih dugi i kratki izbojci.</s><s>Iglice su na dugim izbojcima pojedinačne, a na kratkom u čuperku.</s><s>Pojedinačne iglice i čuperci spiralno su poredani.</s><s>Cvjetovi su jednospolni (jednodomni), u cvatovima.</s><s>Ženski su cvjetovi češerasti.</s><s>Čini ih veći broj ljusaka, koje se nakon oplodnje razvijaju u češer.</s><s>Češeri se sastoje iz dvostrukih ljusaka, i to pokrovnih i plodnih.</s><s>One su na češernoj osi spiralno poredane.</s><s>Plodne ljuske nalaze se u pazušcu pokrovnih ljusaka.</s><s>Na plodnim ljuskama nalaze se sjemeni zameci i kasnije po dvije redovno okriljene sjemenke.</s><s>Pokrovne ljuske obično su dobro vidljive za cvatnje.</s><s>Kod borova i smreka one se ne razvijaju dalje, pa su stoga slabo primjetljive na zrelom češeru.</s>

<s>Sistematika
Porodica borovki (Pinaceae) dijeli se na četiri potporodice i obuhvaća jedanaest rodova s oko 230 vrsta:
 
 Potporodica Abietoideae
 Jele (Abies): 51 vrsta.</s><s>Cedrovi (Cedrus): četiri vrste.</s><s>Keteleeria: tri vrste.</s><s>Nothotsuga: monotipičan rod.</s><s>Čuga (Tsuga): osam vrsta.</s><s>Zlatni paariš (Pseudolarix): monotipičan rod.</s><s>Potporodica Piceoideae
 Smreke (Picea): 33 vrste.</s><s>Potporodica Pineoideae
 Borovi (Pinus): 112 vrsta.</s><s>Potporodica Laricoideae
 Ariš (Larix): oko 11 vrsta.</s><s>Cathaya: monotipičan rod.</s><s>Duglazije (Pseudotsuga): oko 22 vrste.</s>

<s>Vanjski linkovi 
 Opis porodica  (njemački)
 Opis porodica  (engleski)</s>

<s>Ostali projekti</s>

<s>Pinaceae
Pinales</s>

